
Nõusoleku andmine väikeklassi moodustamiseks Narva Soldino Gümnaasiumis
1. Asjaolud ja menetluse käik.

Narva Linnavalitsuse Kultuuriosakonnale on esitatud Narva Soldino Gümnaasiumi 24.10.2013. a taotlus nr 2-11/173. Taotluses palub kooli juhtkond nõusolekut moodustada õppeasutuses väikeklassi alates 04.11.2013. a.
Väikeklassi võib moodustada, et luua vajalikud tugiteenused õpilastele, kellele neid ei ole võimalik tagada tavaklassis põhiharidust omandavatele õpilastele, kellele nõustamiskomisjon on spetsiifilistest hariduslikest erivajadustest tulenevalt soovitanud õppida väikeklassis, sealhulgas autismi spektri häiretega, aktiivsus- ja tähelepanuhäiretega või sõltuvushäiretega õpilastele või õpilastele, kelle andekus kombineerituna mõne muu erivajadusega toob kaasa vajaduse õppida väikeklassis.
Narva linna nõustamiskomisjon esitas Soldino gümnaasiumile 23.10.20113. a otsuse kooli 1. klassi õpilaste kohta, milles komisjon soovitas kohaldada õpilastele individuaalset õppekava väikeklassi tingimustes.
2. Õiguslikud alused.

2.1 Vastavalt põhikooli- ja gümnaasiumiseaduse § 51 lõike 1 punktile 10 võib  koolis hariduslike erivajadustega õpilastele õppe paremaks korraldamiseks moodustada väikeklasse, et luua vajalikud tugiteenused õpilastele, kellele neid ei ole võimalik tagada tavaklassis põhiharidust omandavatele õpilastele, kellele nõustamiskomisjon on spetsiifilistest hariduslikest erivajadustest tulenevalt soovitanud õppida väikeklassis, sealhulgas autismi spektri häiretega, aktiivsus- ja tähelepanuhäiretega või sõltuvushäiretega õpilastele või õpilastele, kelle andekus kombineerituna mõne muu erivajadusega toob kaasa vajaduse õppida väikeklassis.
2.2 Põhikooli- ja gümnaasiumiseaduse § 51 lõike 2 kohaselt võib direktor kooli pidaja nõusolekul moodustada ka hariduslike erivajadustega õpilaste klasse ja rühmi, mida põhimääruses sätestatud ei ole.

2.3 Narva Linnavolikogu delegeeris 10.02.2011. a määrusega nr 2 põhikooli-ja gümnaasiumiseaduse § 51 lõikes 2 nimetatud ülesande lahendamist Narva Linnavalitsusele.
3. Otsus.

3.1 Anda nõusolek väikeklassi moodustamiseks Narva Soldino Gümnaasiumis alates 04.11.2013. a.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

